Hoe was jou naweek? Podcast met Stix 2019-03-04 - gevaaalik.com
by Stix Gevaaalik · March 5, 2019
Kan jy glo ek het weer 'n podcast uit op die interwebs? 'n Afrikaanse podcast nogal. Natuurlik het ek al so paar weke hier en daar gemis, maar dit gaan beter as wat ek ooit gedink het 'n solo podcast van my af sal gaan. Hier is dus 'n nuwe episode van die "Hoe was jou naweek?" podcast met Stix.
Praat ek van myself in die derdepersoon soos 'n regte doos.
Dis 'n Afrikaanse podcast, nie 'n Afrikaanse potgooi nie
Dit is ook nie 'n potsending nie. Dit is 'n podcast. Ek gee nie om wat die Afrikaanse Taalkommissie of RSG sê, die woord is podcast. Ek het ook nog nie elke week dit reg gekry om die "Hoe was jou naweek?" podcast te post op gevaaalik.com nie. Ek het dus die laaste twee episodes hier onder vir julle.